SAN FERNANDO CITY, LA UNION - Nagsagaba iti dunor dagiti 10 a pasahero ti jeep kalpasan daytoy a nadungpar ti bus idiay national highway a masakupan ti San Jose ken San Joaquin Norte, ili ti Agoo, La Union.
Pakaibilangan ditoy ti Viron Bus nga addaan plaka a CRD 675, a minaneho ni Renato Juntalan, 35, addaan ti asawa ken residente ti Soncoy Calasiao, Pangasinan.
Naamuan a sakbay ti pasamak ti jeep ket agturturong iti abagatan ken idi nagsikko daytoy iti kanniged idi makagteng iti lugar ditoy a napasamak ti panangdungpar sumarsaruno kenkuana a Viron Bus.
Dagiti nasugatan ket isuda Marian Garcia, 19, Monica Lopez, 19, Joy Carcha, 17, Jamaica Uray, 22, Marjorie Urayan, 18, Megan Baldueza,17, Lea Fontanilla, 17, Mary Rose Melez, 18, Rico Fernandez, 19, John Tyson Urayan, 16, agpapada a residente ti Brgy. San Jose.
Dagus met a naiturong dagiti biktima idiay La Union Medical Center tapno mataming.
ilo_Latn ilo_Latn ilo_Latn ilo_Latn ilo_Latn